GiliGold/VAD_KnessetCorpus huggingface dataset:
זהר ברק: " לסעיף 15א16, שמירת אחריות פלילית, אני קוראת את הסעיפים המוצעים על ידי הוועדה: "(ב) על אף האמור בסעיף קטן (א), שילם המפר עיצום כספי בשל הפרה כאמור באותו סעיף, לא יוגשו נגדו כתב אישום או קובלנה בשל אותו מעשה, אלא אם כן התגלו עובדות או ראיות חדשות, המצדיקות זאת; שילם המפר עיצום כספי והוגש נגדו כתב אישום או קובלנה בנסיבות האמורות בסעיף קטן זה – יוחזר לו הסכום ששילם, בתוספת הפרשי הצמדה וריבית מיום תשלומו עד יום החזרתו.
זהר ברק: (ג) הוגש נגד אדם כתב אישום או קובלנה בשל הפרה המהווה עבירה כאמור בסעיף קטן (א), לא ינקוט נגדו המנהל הליכים לפי פרק זה בשל אותה הפרה.
זהר ברק: " אני אקרא גם את סעיף 10: "בתוספת לחוק העיקרי, בכותרת, במקום "תוספת" יבוא "תוספת ראשונה".
אמנון כהן: את צריכה להסביר לנו מה הענייניים פה, מהם הקנסות, גובה הקנסות.
אמנון כהן: ראיתי פה 50,000, 100,000, מה אתם רוצים מעם ישראל?
אמנון כהן: מה אתם רוצים, רק רוצה לשפץ את האמבטיה שלו
זהר ברק: אנחנו מבקשים להוסיף פרק לחוק שמירת הניקיון, פרק שעניינו עיצומים כספיים, שזה כלי שאנחנו מוסיפים אותו לכל החקיקה הסביבתית, ולא רק לחקיקה הסביבתית, ואת אותן הוראות שקבועות בשאר החוקים אנחנו קובעים גם בהקשר הזה.
זהר ברק: ההפרות שבגינן אנחנו מציעים שניתן יהיה להטיל עיצום כספי הן עבירות מאוד מוגדרות: העבירה הראשונה – השליך פסולת בניין בניגוד להוראות סעיף 7ו, מדובר על אדם שניתן יהיה להטיל עליו אחריות פלילית, שהיא מחשבה פלילית, אנחנו מגדירים גורמים מסוימים, הוספנו כאן הגדרה של אדם שניתן יהיה להטיל עליו עיצום כספי ואנחנו מבקשים גם לאפשר לנו להטיל עליו בנסיבות האלה עיצום כספי.
זהר ברק: שתי הפרות נוספות שאנחנו מבקשים להוסיף: לא פינה פסולת בניין – הפרה שנוגעת לגבי רשות מקומית שלא מפנה פסולת בניין בהתאם להוראות החוק, לא סיפקה כלי אצירה, לא הגיש לממונה דיווח שנתי, לא ניהל רישום וגם, כפי שאמרתי קודם לכן, אותו סעיף שביקשנו להוסיף: לא פעל בהתאם להוראות השר על פי סעיף 7ז(ה).
זהר ברק: שאר ההוראות שכלולות כאן אלה הוראות גנריות שקבועות בשאר החוקים.
זהר ברק: יש לוועדה מספר הערות לגבי הנוסח.
אמנון כהן: שקיבלתם אותן?
זהר ברק: את חלקן קיבלנו, את חלקן לא.
זהר ברק: אני חושבת שהכי נכון יהיה שהוועדה תעיר את הערותיה ואחר כך נוכל להתייחס אליהן.
אמנון כהן: הוועדה תעיר את הערותיה.
גלעד ארדן: רק לגבי הדברים שלא התקבלו על ידי המשרד.
גלעד ארדן: 15א11: אנחנו מציעים שככל שלא שולם עיצום כספי במועד תיווסף אליו לתקופת הפיגור ריבית פיגורים ולא הצמדה וריבית לפי חוק פסיקת ריבית והצמדה, כדי ליצור תמריץ לשלם בעצם במועד את העיצום הכספי.
אמנון כהן: הגיוני, לא? למה לא?
אביטל בגין: זו לא התנגדות, רק להסב את תשומת לב הוועדה שאתה אומר שאתה רוצה להגן על האזרח וזו פשוט החמרה.
אביטל בגין: אין לנו סיבה להתנגד, זה קוהרנטי עם ריביות אחרות שיש באופן נהוג בהוצאה לפועל, בעונשין ובכל מיני דברים.
אביטל בגין: זו החלטה של הוועדה.
אביטל בגין: אני רק רוצה להבהיר שזו החמרה על המצב הקיים, שלא מופיע בחוקים אחרים של עיצום כספי.
זהר ברק: גם לנו כמשרד אין התנגדות.
גלעד ארדן: זו החמרה.
גלעד ארדן: אם הוא לא שילם הוא צריך לשלם ריבית יותר גבוהה.
גלעד ארדן: הם רוצים שמי שכבר מצאו שהוא הפר הוראה והוטל עליו עיצום כספי והוא לא שילם אותו במועד – שהיה לו אינטרס כן לשלם במועד.
אמנון כהן: אבל בדיוק היה לו את שכר הלימוד לילד, הוא שילם קודם כל שכר לימוד לילד.
גלעד ארדן: אבל הוא הפר את הוראות החוק קודם.
אמנון כהן: בסדר, לא צריך עכשיו לכרות לו את הראש.
אמנון כהן: היה צריך לשלם למכולת, לילדים, יש לו 11 ילדים.
גלעד ארדן: אז מה הוחלט?
אמנון כהן: תוריד את ההערה הזאת.
גלעד ארדן: מה לגבי סעיף הפרסום: (ב), סעיף שלקוח מתוך חוק פסולת אלקטרונית, השר רשאי לקבוע דרכים נוספות לפרסום?
זהר ברק: סעיף (ב) מקובל עלינו.
אביטל בגין: לי אין בעיה.
אביטל בגין: בסעיף (ה) זה צריך להיות בהיוועצות ולא בהסכמה.
אביטל בגין: הפרסום צריך להיות של שר המשפטים בהיוועצות עם השר ובאישור הוועדה ולא הנוסח שמוצע, שבו זה השר בהסכמת שר המשפטים ובאישור הוועדה.
אביטל בגין: מדובר בתקנות רוחביות וטכניות לגבי אופן הפרסום ומחיקת הפרסום.
אמנון כהן: אז מה את רוצה במקום היוועצות?
זהר ברק: אנחנו מבקשים לאמץ את הנוסח הקיים בפסולת אלקטרונית.
אביטל בגין: אפשר מבחינתנו לאמץ את הנוסח שבפסולת אלקטרונית.
אמנון כהן: פה צריך אולי יותר, פה צריך דווקא להכריע, לא להיוועץ.
זהר ברק: מאחר ומדובר בתקנות רוחביות אנחנו חושבים שהכי נכון לדבוק באותו הסדר שקיים בפסולת אלקטרונית והסעיף לגבי הפרסום אומר ששר המשפטים בהתייעצות עם השר.
אמנון כהן: אתה מסכים?
אמנון כהן: הלאה, תתקדמי.
גלעד ארדן: את סעיפים (ד) ו-(ה) אנחנו מכניסים, רק משנים בסעיף (ה) "בהתאם לפסולת אלקטרונית".
גלעד ארדן: לגבי שמירת אחריות פלילית, גם זה לדעתי סעיף שלקוח מחוק פסולת אלקטרונית, סעיף שאומר שאם שילם המפר עיצום כספי בשל הפרה מסוימת לא יוגש נגדו כתב אישום או קובלנה בשל אותו מעשה, אלא אם כן יש עובדות או ראיות חדשות, ואם הוא שילם עיצום כספי וכן הוגש נגדו כתב אישום יוחזר לו הסכום שהוא שילם.
אמנון כהן: איפה המחלוקת?
אביטל בגין: דילגת על "עיצום כספי בשל הפרה לפי חוק זה ולפי חוק אחר", שמשרד המשפטים תומך בזה והמשרד להגנת הסביבה מתנגד לזה.
גלעד ארדן: דילגתי על סעיף שאומר ש"על מעשה אחד המהווה הפרה.
גלעד ארדן: .."
נטע דרורי: לגבי הסעיף הסיכון הוא כפול – עיצום כספי שמהווה הפרה לפי חוק זה ולפי חוק אחר – אנחנו מתנגדים לכך שתהיה הגבלה לעניין חוק אחר מכיוון שאנחנו חושבים שיש רציונלים שונים להטלה של עיצומים כספיים לפי חוקים שונים ויש מקום לאפשר, אולי להנחות בהנחיית היועץ המשפטי לממשלה.
גלעד ארדן: אי אפשר על אותו מעשה להטיל עוד עיצום כספי.
אמנון כהן: הוא כבר שילם את החוב.
אמנון כהן: למה עוד פעם?
נטע דרורי: יכולים להיות מצבים שבהם עיצום כספי - - -
אמנון כהן: על אותה עבירה תענישי פעמיים?
נטע דרורי: על אותה התנהגות יכולה להיות הפרה של ההוראות האלה אבל גם של דברים אחרים שבכלל לא קשורים.
נטע דרורי: מע"מ למשל, לא הוציא מע"מ, לא שמר מסמכים.
גלעד ארדן: הרגולטורים צריכים לתאם ביניהם על מה הם מטילים.
נטע דרורי: לא מדובר רק בתיאום בין רגולטורים, מדובר בשאלה מהו האינטרס המוגן הגובר כשרגולטור מסוים אומר: אני, בנקודת ההסתכלות שלי, רוצה שהאיש הזה יהיה מפר מבחינתי.
נטע דרורי: מי שנכנס לאתר האינטרנט של המשרד ורוצה לדעת אם גורם מסוים הפר את ההוראות האלה, אותו לא מעניין שאני לא יכולה להטיל עליו עיצום כספי בגלל שמישהו אחר במע"מ הטיל עליו עיצום כספי כי היתה לו הפרה אחרת, הוא רוצה לדעת האם הבן-אדם הזה הוא בסדר או לא בסדר מבחינתי כמפר.
נטע דרורי: ולכן אנחנו חושבים שהרציונל של איסור על הטלה - - -
אמנון כהן: מה שהיא אומרת לא מופיע בחוקים אחרים?
גלעד ארדן: לא, יש חוקים שהסעיף הזה לא מופיע ויש חוקים שהסעיף הזה מופיע כמו שאנחנו מציעים אותו.
אמנון כהן: לא הבנתי מה אנחנו מציעים.
אמנון כהן: הבנתי את מה שהיא אומרת עכשיו, מה אתה אומר שלא יכול להיות?
אמנון כהן: זו לא אותה סנקציה.
גלעד ארדן: אבל על אותו מעשה מטילים עליו שתי סנקציות שונות, שתיהן סנקציות מינהליות.
אמנון כהן: נגיד הוא עשה עבירה בגין מס מע"מ, על זה הוא צריך לשלם במסלול שלו, היא גילתה משהו בתחום שלה, למה אי אפשר להטיל עליו קנס על העבירה הזאת עכשיו?
גלעד ארדן: מדובר על סנקציה מינהלית, לא על העמדה לדין פלילי.
גלעד ארדן: אנחנו חושבים שהרגולטורים שמטילים את הסנקציות יתאמו ביניהם, יחליטו, מבחינת האנשים שעוסקים בזה, איזה אינטרס יותר חשוב ברגע זה ומה להטיל עליו.
אביטל בגין: אנחנו מצטרפים לעמדת הוועדה, זה גם הוכנס בחוקים אחרים, גם של המשרד להגנת הסביבה.
אמנון כהן: שיראו את כלל העבירות ואז ימצאו איזושהי עבירה - - -
אביטל בגין: שיראו את כלל ההפרות, לא עבירות.
אביטל בגין: זה כלל שאומץ מהמשפט הפלילי לתוך הסנקציות המינהליות.
אביטל בגין: אנחנו כן חושבים שמאוד יכול להיות שהפרשנות של מהו אותו מעשה צריכה להיות שונה בין המשפט הפלילי ובין המשפט המינהלי, אבל ככלל, למשל בהפרה של שמירת מסמכים, שהמעשה בה מאוד פשוט, אם אדם לא שמר מסמכים, וזו גם הפרה לפי החוק הזה וזו גם הפרה לפי חוק החברות או בחוקים אחרים שבהם יש חובת שמירת מסמכים, יוטל עליו עיצום כספי אחד על הפעולה האחת שהוא עשה.
אמנון כהן: אוקיי, תאמצו את זה.
אמנון כהן: הלאה, תתקדמו.
אמנון כהן: משרד המשפטים בדרך כלל מעל הכול, מה נעשה להם?
אמנון כהן: הם שולטים במדינה.
גלעד ארדן: ובשמירת אחריות פלילית?
אמנון כהן: השלטון המקומי, אתם חיים עם זה, כן?
אמנון כהן: אחר כך נשאל אתכם.
אמנון כהן: סיימת פה?
גלעד ארדן: לא קיבלתי תשובה לגבי אחריות פלילית.
נטע דרורי: אנחנו מוכנים לאמץ את ההסדר שקבוע בחוק ציוד אלקטרוני.
גלעד ארדן: זהו לעניין העיצומים הכספיים.
אביטל בגין: יש לנו הערות בשמירת אחריות פלילית לעניין התוספת של הקובלנה, שהיא לא מופיעה בחוקים אחרים, אנחנו רוצים למגר בכלל את הנושא של הקובלנה.
גלעד ארדן: כרגע היא לא ממוגרת, זאת הבעיה.
אביטל בגין: גם ככל שהיא קיימת זה משהו שלהכניס אותו כך, בלי שהוא נבחן, אני לא בטוחה שזה נכון.
אביטל בגין: האינטרסים שעומדים מאחורי הקובלנה מול ההחלטה של המדינה להגיש כתב אישום הם דברים שונים ואם אפשר לכל הפחות עוד זמן בשביל לבחון את זה כי זה משהו שהוא חדש לחלוטין.
אמנון כהן: כן, קחו זמן.
אמנון כהן: תתקדמי.
אמיר הלר: אני רק רוצה להבין, אי הדיווח ואי שמירת המסמכים מהווים עיצום כספי של 50,000 שקל כמו השלכת פסולת?
אמיר הלר: זה אותו דבר?
גלעד ארדן: ביטלו.
אמיר הלר: ביטלתם את זה?
זהר ברק: תפנה אותי בדיוק לסעיף שאליו אתה מתייחס.
אמיר הלר: בפרק של עיצומים כספיים, 15א2(7).
זהר ברק: אנחנו הורדנו את "לא דיווח לרשות המקומית", אנחנו חושבים שנכון לקבוע את זה כעבירה פלילית של אחריות קפידה ולא להטיל על זה עיצום כספי כי זה איזה שהן הפרות שאנחנו צופים שעיקר הפיקוח יעשה בידי הרשות המקומית לגביהן ולא נכון שהמשרד הוא זה שיטיל עיצום כספי וכן חשוב שזו תהיה אחריות קפידה, כנ"ל לגבי "לא שמר מסמכים".
אמיר הלר: יש לי עוד דבר אחד קטן, אם אפשר.
אמיר הלר: בסעיף 15ה, אם אפשר להוסיף שזכות הטיעון בפני המנהל יכולה להיות גם בעל פה ולא רק בכתב.
זהר ברק: אז אם עקבת אחרי מה שקראתי כתבנו בכתב או בעל פה.
לינור שגיא: סעיף 15א2(ה)(2): "לא סיפק כלי אצירה, בניגוד להוראות סעיף 7ג(א)" – נראה לנו מנוסח לא מספיק ברור, לא מצוין על כמה איחור, יום?
לינור שגיא: יומיים?
לינור שגיא: כל יום זו הפרה חדשה בפני עצמה?
לינור שגיא: זו הפרה נמשכת?
לינור שגיא: בנוסף לזה, אם רשות מקומית לא מפנה בזמן אז האזרח מפנה בעצמו ואז הרשות מחזירה לו את האגרה, אז היא החזירה לו את האגרה והיא גם מקבלת על זה קנס.
לינור שגיא: זה נראה פשוט סעיף לא מידתי ולא מנוסח גם מספיק ברור.
אמנון כהן: תסבירי לה מה לא מנוסח ברור.
זהר ברק: אנחנו חושבים שזה בהחלט ברור, אנחנו לא רוצים לאפשר לרשות להתנער מחובותיה ופשוט לשבת מנגד ולא לספק את כלי האצירה, ובמקרה הכי גרוע היא פשוט תחזיר את הכסף שהיא קיבלה ובעצם לא יהיה ניתן לעשות עדיין שום דבר מול הרשות המקומית.
זהר ברק: אם אנחנו נאפשר מצב כזה אני חושבת שיש חשש מאוד גדול שאנחנו פשוט נרוקן את החוק מתוכן כי לא תהיה שום סנקציה מול רשות שבכלל לא נכנסת לכל המנגנון שכל החוק מנסה כאן להקים.
זהר ברק: אנחנו חושבים שזה באמת מקום להטיל עיצום כספי.
זהר ברק: כמובן, כמו כל עיצום כספי, נשקלים כל השיקולים המינהלייים, זה צריך להיות סביר, וכל הדברים כמו כל שאר ההפרות.
לינור שגיא: רשות מקומית לא תאמץ לה כתחביב לגבות אגרה עבור שירות שהיא מתכוונת לא לתת אותו באופן קבוע להחזיר את האגרה בתוספת ריבית ואז לקבל על זה - - -
אמנון כהן: הבנתם אחד את השני, איזה עוד הערות יש?
לינור שגיא: לא הבנו.
לינור שגיא: גם לא ברור אחרי כמה זמן.
לינור שגיא: זה לא מנוסח ברור.
לינור שגיא: מה קורה?
לינור שגיא: זה כל פעם מתחדש, אחרי כל יום שעובר?
לינור שגיא: אחרי שהיא כבר החזירה את האגרה, מה קורה?
נטע דרורי: אם חלה חובה על הרשות לפי החוק עליה לפעול לפי החוק.
נטע דרורי: כל סטייה מסטנדרט ההתנהגות שקבוע בחוק יכול להיות נושא להפרה.
נטע דרורי: השאלה האם בנסיבות העניין מדובר בהפרות שמתמזגות לידי הפרה אחת או שהן הפרות חוזרות היא שאלה שתלויה בנסיבות המקרה.
מירה סלומון: אנחנו מבקשים בסעיף 15א12, שעניינו בגבייה, שהגבייה תעשה על ידי המרכז לגביית קנסות ולא באמצעות פקודת המיסים (גבייה), לא באמצעות האכיפה המינהלית למעשה.
נטע דרורי: לפי חוק המרכז לגביית קנסות יש אפשרות לגבות קנסות ועיצומים לקרן רק בהנחה שמוצא צו של שר המשפטים שמאפשר את זה, הצו הזה לא הוצא מעולם ולכן כל הגבייה לקרן לשמירת הניקיון נעשה באמצעות פקודת המסים (גבייה) ולא באמצעות המרכז לגביית קנסות.
נטע דרורי: זה המצב החוקי הקיים ולכן אנחנו לא יכולים להפנות לחוק המרכז לגביית קנסות.
מירה סלומון: אם אפשר רק שתי הערות טכניות לגמרי.
מירה סלומון: בסעיף 15א16, ההפניה צריכה להיות לסעיף 15א2 ולא לסעיף 15ג.
אמנון כהן: בסדר, תתאמו את זה בניכם.
מירה סלומון: אז אנחנו נתאם גם את ההפניה השנייה.
אמנון כהן: אני מסכם את הדיון כך: אנחנו רוצים לסיים את החוק הזה כבר בפגרת הבחירות.
אמנון כהן: יש לכם את הזמן לסיים את נושא ההטמנה, תבואו עם ההבנות וההחלטות.
אמנון כהן: יש כמה דברים פתוחים ששלחתי אתכם לתאם, גם עם הוועדה אם עדיין יש דברים פתוחים.
אמנון כהן: לגבי השלטון המקומי, אני אומר עוד פעם, אם יש מנגנון שבו אני לא אאפשר לאזרח להביא לקבלן אחר, אם תעמדו בלוח זמנים כזה שתוכלו לחיות אתו גם אתם, שזה לא יהיה יומיים – אני מדבר על מקרה שבו צריך מכולה נוספת, או בהמשך, אם לא הספיקה המכולה, שהאזרח לא ייתקע עוד יומיים בבית, או אם אתם לא יכולים לפנות באותו יום וזה גם מטרד לשכנים – אם תביאו לי כל מנגנון אחר אני לא בעד שהוא יביא קבלן אחר ותחזירו את האגרה, אלא, במגבלות המתאימות, כמו שאנחנו מדברים על טכנאים כאלה או אחרים, קובעים זמן מסוים שצריך להגיע לפנות, לתת את השירות, צריך גם במגבלות המכרז, שלא ייקר מדי את המכרז, אני פתוח לשמוע, אני יכול לחזור לאותו סעיף.
אמנון כהן: כמו שאומרת, אני רוצה שהכול יהיה בפיקוח, שיידעו מי פינה, איך פינה, איזו כמות, שיוכלו להיערך לזה.
אמנון כהן: אני פתוח, אני פשוט רוצה להקל על האזרח שלא ייתקע בבית, שהוא לא ייווצר מצב שלקח חופש ו-5 פועלים יושבים בבית ובסוף אתם לא מגיעים.
אמנון כהן: מקרה חריג תמיד יכול להיות אבל בשוטף זה צריך להיות מוסדר תוך פרק זמן כזה וכזה.
אמנון כהן: תנו שעות.
אמנון כהן: המכולה השנייה צריכה להיות תוך שעות, לא יומיים, אלא אם כן מראש הוא מודיע שיש לו פה 4 פעמים שצריך לפנות ואז קובעים.
אמנון כהן: לפעמים יש לאזרח אילוץ שהוא לא ידע עליו, הוא לא יכול להיתקע עוד פעם, לבוא אליו ולשאול אותו.
אמנון כהן: אולי הוא ישלם אקסטרה, עוד משהו.
אמנון כהן: יכול להיות בגלל שהוא לא אמר לפני אז אין בעיה – תרצה היום?
אמנון כהן: תיתן להם עוד איזו אגרה קטנה.
אמנון כהן: לא אכפת לי, על שירות משלמים.
אמנון כהן: אבל שלא יהיה מצב שאני מוציא בלי תיעוד, יבוא קבלן אחר וייקח.
אמנון כהן: אני פתוח, תעשו עבודת מטה ותבואו.
אמנון כהן: אני מחכה לכם, ברגע שתגידו לי שכל נושא המחזור מסודר.
אמנון כהן: משרד הביטחון, תמצאו את הפתרון למה שאנחנו רצינו, בדעתי להביא את זה כמה שיותר מהר.
אמנון כהן: תתקשר אלי ותגיד לי: אנחנו מוכנים, ועושים דיון.
אמנון כהן: אני משער שהדיון הבא יהיה 30-40 דקות וגומרים כי נשאר לנו רק לסכם את מה שנשאר פתוח.
אמנון כהן: המשרד, תבואו לקראת, אנחנו רוצים לסיים את זה.
צחי הנגבי: בוקר טוב לכולם.
צחי הנגבי: אנחנו מסיימים את סבב הבחירה של היום, אחד משני סבבים, הסבב הנוסף של יושבי-הראש יהיה ביום שני הקרוב עם חידוש מושב הכנסת ואחרונה-אחרונה חביבה להיום, חברת הכנסת מירי רגב.
צחי הנגבי: בתעודת הזהות שלך כתוב מירי או מרים?
צחי הנגבי: את זה אנחנו - - -
מירי רגב: מרים.
צחי הנגבי: מרים רגב - - -
אברהם מיכאלי: יש לך עוד מירי לידך, תדעי לך.
מירי רגב: צריכה להיות, אגב, בוועדת חוץ וביטחון.
אברהם מיכאלי: היא יותר ותיקה בפנים מאשר בחוץ וביטחון.
צחי הנגבי: בהתאם להוראות סעיף 106(א)(1) לתקנון הכנסת, ועדה תבחר יושב-ראש מבין חבירה לפי המלצת ועדת הכנסת.
צחי הנגבי: ועדת הכנסת ממליצה בפני ועדת הפנים והגנת הסביבה לבחור בחברת הכנסת מירי רגב לכהן כיושבת-ראש הוועדה.
צחי הנגבי: נמצא אתנו יושב ראש הכנסת, יושב-ראש הקואליציה, חברי הוועדה.
צחי הנגבי: האם מישהו רוצה לומר משהו לפני הבחירה או אחרי הבחירה?
צחי הנגבי: אנחנו נעלה את הנושא להצבעה.
צחי הנגבי: אצל מירי רגב חייבים לעשות את זה בהצבעה חשאית – אנחנו נציב פה קלפיות.
צחי הנגבי: אני מעלה להצבעה – מי בעד?
זבולון כלפה: זה חשאי כרגע, כן?
זבולון כלפה: אף אחד לא שם לב.
זבולון כלפה: בעד אישור המלצת ועדת הכנסת – פה אחד המלצת ועדת הכנסת למינוי חברת הכנסת מירי רגב ליושב-ראש ועדת הפנים והגנת הסביבה של הכנסת נתקבלה.
צחי הנגבי: מירי, בהצלחה.
צחי הנגבי: אנא בואי לכיסא שלך.
מירי רגב: אני רואה שהביאו בינתיים את הפטיש – בכל זאת חשבו שהגרזן זה - - - רוצה לומר משהו, יושב-ראש הכנסת?
יולי יואל אדלשטיין: רק אם יושבת-ראש הוועדה תאפשר – אני חבר כנסת ממושמע, נמצא בישיבה.
יולי יואל אדלשטיין: טוב, חברים, קודם כל בוקר טוב.
יולי יואל אדלשטיין: אמרתי עכשיו ליושב-ראש הקואליציה שזה עוד שיעור בכך שבכנסת שלנו צריך להיזהר בכל אמירה.
יולי יואל אדלשטיין: היינו עם חבר הכנסת הנגבי בוועדת הכספים ואמרתי: שים לב, צחי, הגענו לשיא מבחינת מספר המשתתפים, יותר מזה כבר לא יהיה.
יולי יואל אדלשטיין: והנה עובדה שבוועדת הפנים ואיכות הסביבה – בעיני זה סימן מאוד טוב – נכון שזה קצת רק טכסי ולהרים את היד.
יולי יואל אדלשטיין: לא בכדי יושב-ראש ועדת הכנסת התבדח על הצבת קלפיות – הכול ברור, אבל אני חושב שזאת גם הכרזת כוונות.
יולי יואל אדלשטיין: הוועדה הזאת שולטת במובן החיובי של המילה על תחומים רבים מאוד בחיינו.
יולי יואל אדלשטיין: תחומים שכל אחד מושפע מהם, לא חשוב אם זה מרכז או פריפריה, יהודים או לא יהודים, ימין או שמאל, גברים, נשים – מה שזה לא יהיה – ועדת הפנים ואיכות הסביבה נוגעת בתחומים רבים בחיי כולנו.
יולי יואל אדלשטיין: לכן אני רק יכול אחל הצלחה רבה, גם לך חברת הכנסת רגב, וגם לכל חברי הוועדה.
יולי יואל אדלשטיין: אני חושב שהנושא של הבדיחות שהיה כאן בדקה האחרונה לגבי העדר צורך בפטיש זה גם יכול להיות לברכה כי הוועדה הזאת לפעמים רעשנית ולפעמים גם טעונה, אבל כפי שכולנו מכירים אותך את תדעי גם לנווט אותה נכון, גם לעשות סדר כפי שצריך, אבל גם להיות אוזן קשבת.
יולי יואל אדלשטיין: אני לא אומר את זה במובן הפוליטי של המילה אבל אני מכיר את זה מהזווית הפוליטית – מירי ידועה כאחת שקשובה לאותו מושג שאף אחד מאתנו לא יכול לפרש שנקרא: "השטח".
יולי יואל אדלשטיין: אז אני בטוח שאם אנחנו מדברים במירכאות כפולות על ה"שטח", אז תהיה קשובה מאוד לראשי רשויות, לחברי מועצות, לתושבים וגם בתחומים הנוספים בכל מה שקשור לתחום איכות הסביבה ושאר הדברים תהיו כאן בוועדה לפה לתושבי מדינת ישראל.
יולי יואל אדלשטיין: הצלחה רבה.
מירי רגב: תכף אני אתן אפשרות להתייחסות – ראיתי שסגנית שר הפנים, פאינה ידידתי, רוצה לדבר וגם אזולאי דוד.
מירי רגב: אני רק אגיד כמה מילים.
מירי רגב: קודם כל, תודה רבה לך יושב-ראש ועדת הכנסת, אני מאחלת לך הצלחה בתפקידך; יושב-ראש הכנסת; יושב-ראש הקואליציה יריב – תודה לך על מה שעברנו בחודשיים האחרונים; חברי הכנסת.
מירי רגב: כמובן יושבי-ראש הוועדה היוצאים – דוד אזולאי ואמנון כהן שעשו כאן באמת עבודה טובה מאוד.
מירי רגב: במשך קדנציה מאוד ארוכה ש"ס לקחה את האחריות גם על משרד הפנים וגם על ועדת הפנים ואני בטוחה, דוד, שגם כחבר בוועדה אתה תהיה לי לעזר רב ואני מודה לכם על כל העבודה שעשיתם.
מירי רגב: פאינה שנמצאת פה, סגנית שר הפנים, שתהיה לך גם כן הצלחה בתפקיד.
מירי רגב: מן הסתם זה אחד המשרדים המרכזיים שאנחנו כוועדה נפעל יחד אתו וחברי הכנסת שנבחרו לכהן כאן כחברים בוועדה.
מירי רגב: אני גם רוצה להגיד תודה לראש הממשלה על כך שהוא מינה אותי לתפקיד החשוב הזה.
מירי רגב: כל מדינה מתנהלת - -
יולי יואל אדלשטיין: הוא המליץ עלייך.
מירי רגב: המליץ, המליץ.
מירי רגב: הוועדה בחרה.
מירי רגב: - - כל מדינה מתנהלת ומעצבת את חיי התושבים על פי שלושה יסודות: יסודות של חוץ וביטחון; אוצר, כלכלה; ומדיניות פנים.
מירי רגב: אני מתכוונת שהוועדה הזאת תהיה ועדה מרכזית בכל מה שקשור לנושא הפנים של מדינת ישראל: גם ברמה הלאומית-דמוקרטית וגם ברמת האזרח.
מירי רגב: כשאני מדברת על לאומית-דמוקרטית אני מדברת על כך שאנחנו נשמור על צביונה של מדינת ישראל כמדינה יהודית-דמוקרטית עם כבוד למיעוטים.
מירי רגב: וכשאני מדברת על הפרט – אני מדברת גם על התפיסה שאני הובלתי בארבע השנים האחרונות – שאנחנו נהיה אלה שנפקח על כך שהפרט יחיה פה בכבוד וברווחה ובאיכות חיים.
מירי רגב: לצערי, אדם מרגע שהוא נולד ועד שהוא נפטר יש לו קשר עם מוסדות המדינה – אם זה בתעודת הזהות שלו ומספר הזהות שלו ועד לדמי הקבורה ולתעודת הקבורה שלו – ואנחנו נטפל בכל המרכיבים האלה, מהרגע שהוא נולד ועד הרגע שהוא נפטר ומה שקורה ביניהם: שאדם ירגיש ביטחון כשהוא מתהלך ברחובות, כל מה שקשור למשטרה ולאלימות, שאדם ירגיש שהוא יכול ללכת לחופי המדינה ויהיו לו שם חופים פתוחים ולא בניינים ולא מלונות, ותהיה לנו סביבה נקיה.
מירי רגב: כל מה שקשור לשלטון המקומי: נחזק את השלטון המקומי מול השלטון הארצי, השלטון המרכזי.
מירי רגב: נדאג שראשי הערים יהיו ראשי ערים חזקים, נדבר בכלל על ועדות קרואות – האם בכלל אנחנו הולכים לוועדות קרואות, למה צריך ללכת לוועדות קרואות?
מירי רגב: איך ראש העיר יכול להוביל עכשיו לקראת הבחירות המוניציפליות את העיר שלו ואת האזרחים שלו לחיים טובים יותר, נוחים יותר, במרכז, בפריפריה וביהודה ושומרון וכמובן במגזר המיעוטים – כל אזרח במדינת ישראל.
מירי רגב: איך אנחנו נדאג לזה שאדם יוכל להתפלל – מוסלמי, נוצרי, יהודי, דרוזי – בכל מקום שהוא רוצה, כולל לבדוק את סוגיית הר הבית והמתפללים היהודיים בהר הבית.
מירי רגב: נוודא שאנשים יגיעו למדינה הזאת על פי חוקי ההגירה שלנו וכל מי שנכנס על פי חוקי ההגירה והוא עובד זה נקלוט אותו ונטפל בו ונוודא שיקבל את זכויותיו, אבל כל הגירה בלתי חוקית – נעשה את כל מה שניתן כדי להחזיר את המהגרים הבלתי חוקיים לארץ מוצאם.
מירי רגב: נפעל בכבוד, ברגישות.
מירי רגב: אני יודעת שזאת ועדה מאוד טעונה עם הרבה גורמים ומגזרים – אני שמחה על כך כי אני חושבת שכאן יכירו אותו גם מהצד שעדיין אנשים לא מכירים אותי: אני קשובה לשמוע את האנשים, אני קשובה לשמוע את צרכי העם, אבל אני בראש ובראשונה מאמינה שהוועדה הזאת שחולשת כמעט על כל תחום בחיי האזרח וברמה הלאומית, תפקידה לוודא שנשמור על הצביון של המדינה שלנו ועל כך שאזרח יחיה פה בכבוד ובאיכות חיים.
מירי רגב: אני מאמינה שאנחנו נעבוד פה בשיתוף פעולה.
מירי רגב: אני אעשה את כל מה שניתן כדי לקדם את החוקים, את הרפורמות שגם הממשלה תביא, נעבוד בשיתוף פעולה עם יושב-ראש הכנסת, הקואליציה, עם הסיעות השונות.
מירי רגב: אני כמובן ארצה לקדם נושאים, אג'נדה, שאנחנו כוועדה נטפל בהם.
מירי רגב: יש ועדה אחת שהיא ועדה חסויה שלא נדבר עליה כאן – ועדה חסויה לענייני בטחון פנים.
מירי רגב: בוועדה הזאת יהיו חמישה חברים: שלושה מהקואליציה, שניים מהאופוזיציה.
מירי רגב: עליה אנחנו נדבר בנפרד ונגיד מי יהיו החברים בה, כמובן לא בפני התקשורת, אבל זאת ועדה שבמהלך השבועיים הקרובים אנחנו נדבר עליה וכמובן אני אפגש אתכם כדי לשמוע מי רוצה, וכמובן גם נושא ועדות המשנה שעליהן נדבר בנפרד.
מירי רגב: אני רוצה להודות מראש לצוות הלשכה, צוות ועדת הפנים בראשותה של יפה שפירא שעושה פה עבודה מצוינת כבר בהכנה לתפקיד, ליועצים המשפטיים, למזכירות של הוועדה, לכל מי שעובד כאן בוועדה – תודה לכם.
מירי רגב: אני כבר יודעת שאני הולכת לעבוד עם צוות מאוד מסור, מאוד מקצועי וענייני.
מירי רגב: אני רוצה להודות לצוות האישי שלי שמלווה אותי – לאיתן כהן, לטל ארבלי ולמאיר סויסה שגם מן הסתם יצטרכו לתת פה יותר ויותר יד בעבודה.
מירי רגב: אני מאחלת לכולנו בהצלחה.
מירי רגב: יש לנו הרבה עבודה ואני מגיעה עם הרבה מרץ, עם הרבה אנרגיה.
מירי רגב: מיום שני הקרוב נתחיל לפעול למען הנושאים שהוועדה הזאת אחראית עליהם.
מירי רגב: רצתה לדבר פאינה וגם דוד אזולאי.
מירי רגב: פאינה, בבקשה.
מירי רגב: אני רושמת אותך, אורי מקלב.
פניה קירשנבאום: קודם כל, כבוד יושבת-ראש הוועדה, אני רוצה לברך אותך על המינוי.
פניה קירשנבאום: את בהחלט מקבלת או נבחרת לעמוד בראש אחת הוועדות החשובות.
פניה קירשנבאום: אני יכולה להצטער על כך שהוועדה הזאת אולי לא זכתה לתהילה הראויה לה בכנסת או אולי - - -
מירי רגב: Don't worry.
פניה קירשנבאום: אני לא דואגת.
פניה קירשנבאום: קודם כל אני רוצה להגיד לך שאני הייתי חלק מהוועדה הזאת בקדנציה הקודמת, עבדתי עם שני יושבי ראש ונהניתי מכל העבודה שנעשתה פה ולכן אני לגמרי מסכימה אתך על כך שאת מקבלת באמת צוות טוב וצוות מיומן שבאמת יידע להיות לך כעזר.
פניה קירשנבאום: שמחתי לשמוע בדבריך שאת הולכת להעלות את הנושא של ההסדרה בין השלטון המרכזי לשלטון המקומי, כי זאת אחת הכוונות של משרד הפנים, להעלות סוף-סוף את הנושא של החקיקה ואולי הגיע הזמן שאחרי 65 שנה של קיום מדינת ישראל אנחנו נחליף את החוק המנדטורי הקיים במדינת ישראל, שמסדיר את היחס הזה ואולי באמת נביא רוח חדשה ונעביר את החוק שסוף-סוף יסדיר את היחסים האלה ברוח של המאה שלנו.
פניה קירשנבאום: שמעתי באמת הרבה דברים שהעלית – אני מאחלת לך המון-המון הצלחה.
פניה קירשנבאום: אני בטוחה שכנציגה של משרד הפנים אנחנו נשתף פעולה, נופיע פה ביחד בכל הנושא של החקיקה ותמיד נהיה שותפים לדרך.
פניה קירשנבאום: הרבה-הרבה הצלחה.
מירי רגב: תודה רבה, פאינה, תודה רבה ובהצלחה גם לך.
מירי רגב: דוד אזולאי, בבקשה.
דוד אזולאי: גברתי היושבת-ראש, אדוני יושב-ראש הכנסת, אדוני יושב-ראש ועדת הכנסת, מזכירת הכנסת, יושב-ראש הנהלת הקואליציה, אני רוצה קודם כל ובראש ובראשונה לברך אותך – תפקידך חשוב.
דוד אזולאי: מדבר אתך אדם עם ניסיון בתפקיד הזה: הייתי פעמיים יושב-ראש ועדת הפנים, גם בתקופתו של ראש הממשלה לשעבר אהוד ברק וגם בתקופתו של ראש הממשלה בנימין נתניהו.
דוד אזולאי: זוהי ועדה עם הרבה אתגרים, הרבה עשייה.
דוד אזולאי: אמרו כאן – וזה נכון – פה הוועדה עוסקת בדברים שמיום לידתו של האדם עד גיל 120.
דוד אזולאי: ובאמצע יש לנו את שירותי הדת ואת איכות הסביבה ואת שירותי הכבאות ואת המשטרה והשב"ס – יש פה המון-המון עשייה, המון עבודה.
דוד אזולאי: אני מאחל לך שיהיה לך את הזמן ואת התבונה להוביל את זה.
דוד אזולאי: אני רק יכול להגיד שבתקופתי הייתה קואליציה והייתה אופוזיציה והשתדלנו – ואת יכולה לבדוק את זה בפרוטוקולים – מעט מאוד נושאים הועברו כאן במחלוקת.
דוד אזולאי: רוב הדברים עברו בסכמה בסופו של יום כי ידענו שפה אנחנו עושים דברים למען כלל ישראל.
דוד אזולאי: אחד הדברים שיונחו בקרוב על שולחנך, ובוודאי נצטרך לדון בו בכובד ראש, זה המשבר בשלטון המקומי.
דוד אזולאי: אנחנו הולכים לתקופה קשה והשלטון המקומי נפגע קשות וכנראה הולך להיפגע עוד יותר ותפקידנו כאן להיות הנציגים הנאמנים של השלטון המקומי מפני שכל פגיעה נוספת משמעותה קריסה של השלטון המקומי.
דוד אזולאי: שירותי הכבאות עברו תקופה קשה ביותר ולשמחתי הרבה הוועדה הזאת הייתה הקטלי
דוד אזולאי: זטור לקידום החקיקה הזאת והיום השירות הזה יצא לדרך ועובד בצורה ראויה ואני מקווה שלא תהיה להם הרבה עבודה אלא באמת יוכלו לתת יותר שירות ולא אסונות, חס ושלום.
דוד אזולאי: אני רוצה להגיד לך, מירי, אני יודע שהתלבטת בין התפקיד הזה לבין תפקידים אחרים.
דוד אזולאי: אני חושב שהבחירה נכונה.
דוד אזולאי: יש לך פה צוות מצוין.
דוד אזולאי: אני אומר לך, זה מתחיל בצוות היועצים המשפטיים עם ידע רב, עם ניסיון יוצא מן הכלל.
דוד אזולאי: צוו של הנהלת הוועדה, אם זאת יפה מנהלת הוועדה וכל הצוות שנמצא אתה – אני בטוח שתדעי לעבוד איתם בשיתוף פעולה כי בסופו של דבר זה תורם לכולנו, לכל המערכת.
דוד אזולאי: לסיום דברי, יש כאלה שמאחלים ברכה – ברכה לבד לא מספיקה, צריך גם הצלחה.
דוד אזולאי: יש כאלה שמאחלים הצלחה לבד – גם זה לא מספיק.
דוד אזולאי: לך אני רוצה לאחל ברכה והצלחה.
מירי רגב: אמן.